
Parlamentul României

Camera Deputaţilor
	


	Comisia pentru agricultură, silvicultură, industrie alimentară şi servicii specifice
	
	Comisia

 pentru muncă și protecție socială

	Bucureşti, 29.04.2020                                                                                      
           Nr.4c-5/131

	
	Bucureşti, 29.04.2020 

    Nr. 4c-7/140                                                                                


Către

BIROUL PERMANENT  AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.88/2019 pentru modificarea Ordonanţei de urgenţă a Guvernului nr.32/2015 privind înfiinţarea gărzilor forestiere, trimis Comisiei pentru agricultură, silvicultură, industrie alimentară şi servicii specifice și Comisiei pentru muncă și protecție socială pentru examinare în fond, cu adresa nr.PLx 81/2020 din 2  martie  2020.
   PREŞEDINTE,                                                            PREŞEDINTE,

         Alexandru STĂNESCU                                                Adrian SOLOMON

RAPORT  COMUN

asupra  Proiectului de lege privind aprobarea Ordonanţei de urgenţã a Guvernului nr.88/2019 pentru modificarea Ordonanţei de urgenţă a Guvernului nr.32/2015 privind înfiinţarea gărzilor forestiere 
În conformitate cu prevederile art.94 și 114 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice și Comisia pentru muncă și protecție socială au fost sesizate spre dezbatere în fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.88/2019 pentru modificarea Ordonanţei de urgenţă a Guvernului nr.32/2015 privind înfiinţarea gărzilor forestiere, transmis cu adresa nr. PLx 81/2020  din 2 martie 2020.

Senatul în calitate de primă Cameră sesizată a adoptat proiectul de lege, în ședința din 26 februarie 2020, în condițiile articolului 115 alineatul (5) teza a III din Constituția României, republicată.
Conform prevederilor art. 76 alin.(2) din Constituţia României, republicată şi ale art.91 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.
Proiectul de lege are ca obiect de reglementare modificarea Ordonanţei de urgenţă a Guvernului nr.32/2015, în vederea creării unei organizări eficiente a gărzilor forestiere.
La întocmirea prezentului raport comun, Comisiile a avut în vedere avizul favorabil al Consiliului Legislativ (nr.1054/30.12.2019) și avizul negativ al Comisiei pentru mediu și echilibru ecologic (22.04.2020).
În conformitate cu prevederile art.61 și 63 din Regulamentul Camerei Deputaţilor, republicat, comisiile sesizate în fond au examinat proiectul de Lege, sus menţionat, în şedinţe separate în data de 28 aprilie 2020.
Membrii Comisiei pentru agricultură, silvicultură, industrie alimentară şi  servicii specifice au fost prezenți la ședința comisiei conform listei de prezență.
Membrii Comisiei pentru muncă și protecție socială  au fost prezenți la ședința comisiei conform listei de prezență.
În conformitate cu prevederile art.55 din Regulamentul Camerei Deputaţilor, republicat la dezbaterea proiectului de Lege a fost prezent domnul Gelu Puiu, Secretar de Stat în cadrul Ministerului Mediului, Apelor şi Pădurilor.

În urma examinării proiectului de Lege şi a opiniilor exprimate, membrii celor două comisii au hotărât, cu majoritate de voturi, adoptarea proiectului de Lege cu amendamente, redate în anexa care face parte din prezentul raport comun.
În raport de obiectul şi conţinutul reglementării, proiectul de lege face parte din categoria legilor ordinare.       
	PREȘEDINTE,

Alexandru STĂNESCU


	
	PREȘEDINTE,

Adrian SOLOMON

	
	
	

	SECRETAR,

Dan CIOCAN
	
	SECRETAR,

Violeta RĂDUŢ


	Șef serviciu Anton Păștinaru

Consilier parlamentar dr. Gabriela Amalia Ciurea                        
	
	Consilier parlamentar Lidia Vlădescu
Consultant parlamentar Cristina Turcu


ANEXA
AMENDAMENTE ADMISE

În urma dezbaterilor, comisiile au aprobat proiectul de lege cu următoarele amendamente:

	Nr. 
crt.
	Text ordonanţa de urgenţă
	Text adoptat de Senat
	Text propus de comisii

(autor amendament)
	Motivare

	1. 
	__
	Titlul legii

Lege privind aprobarea Ordonanţei de urgenţã a Guvernului nr.88/2019 pentru modificarea Ordonanţei de urgenţă a Guvernului nr.32/2015 privind înfiinţarea Gărzilor forestiere
	Lege privind respingerea Ordonanţei de urgenţã a Guvernului nr.88/2019 pentru modificarea Ordonanţei de urgenţă a Guvernului nr.32/2015 privind înfiinţarea Gărzilor forestiere
Autori: membrii comisiilor


	Măsurile propuse nu răspund necesităţilor reale ale activităţii desfăşurate de Garda forestieră.

	2. 
	__
	Articol unic. – Se aprobă Ordonanţa de urgenţã a Guvernului nr.88 din 27 decembrie 2019 pentru modificarea Ordonanţei de urgenţă a Guvernului nr.32/2015 privind înfiinţarea Gărzilor forestiere, publicată în Monitorul Oficial al României, Partea I, nr.1053 din 30 decembrie 2019


	Articol unic. – Se respinge Ordonanţa de urgenţã a Guvernului nr.88 din 27 decembrie 2019 pentru modificarea Ordonanţei de urgenţă a Guvernului nr.32/2015 privind înfiinţarea Gărzilor forestiere, publicată în Monitorul Oficial al României, Partea I, nr.1053 din 30 decembrie 2019.

Autori: membrii comisiilor


	Măsurile propuse nu răspund necesităţilor reale ale activităţii desfăşurate de Garda forestieră.

	3. 
	__
	Titlul ordonanţei

Ordonanţă de urgenţă

pentru modificarea Ordonanţei de urgenţă a Guvernului nr. 32/2015 privind înfiinţarea Gărzilor forestiere


	__
	

	4. 
	__
	Art. I. - Ordonanţa de urgenţă a Guvernului nr. 32/2015 privind înfiinţarea Gărzilor forestiere, publicată în Monitorul Oficial al României, Partea I, nr. 474 din 30 iunie 2015, aprobată cu modificări şi completări prin Legea nr. 265/2018, se modifică după cum urmează:


	__
	

	5. 
	(4) Activitatea Gărzilor este subordonată autorităţii publice centrale care răspunde de silvicultură, prin Garda Forestieră Naţională, organizată ca direcţie generală cu atribuţii de reglementare, implementare şi control al regimului silvic şi cinegetic, denumită în continuare Direcţie.
(5) Structura organizatorică, numărul de personal, atribuţiile şi competenţele Direcţiei, altele decât cele prevăzute în prezenta ordonanţă de urgenţă, se stabilesc prin hotărâre a Guvernului, la propunerea autorităţii publice centrale care răspunde de silvicultură, în termen de 30 de zile de la intrarea în vigoare a legii de aprobare a prezentei ordonanţe de urgenţă.
(6) Autoritatea publică centrală care răspunde de silvicultură verifică activitatea Gărzilor, prin direcţia generală prevăzută la alin. (4), anual sau ori de câte ori este nevoie, în baza criteriilor de performanţă care se stabilesc prin hotărâre a Guvernului.

	1. Alineatele (4)-(6) ale articolului 1 se abrogă.
	__
	

	6. 
	Art.3. - (1) Numărul maxim de posturi pentru Gărzi este de 1.007, din care:

a) 935 de posturi pentru personalul silvic cu atribuţii de control şi implementare;

b) 72 de posturi pentru persoane cu atribuţii auxiliare domeniului, din care: 18 posturi cu pregătire juridică, 18 posturi cu pregătire economică şi 36 de posturi cu diferite atribuţii - resurse umane, achiziţii, investiţii, administrativ.

(2) Numărul minim de posturi pentru o structură teritorială a Gărzii este de 40.

	2. Articolul 3 va avea următorul cuprins:

"Art. 3. - Numărul de posturi pentru Gărzile forestiere se aprobă prin hotărâre a Guvernului."


	__
	

	7. 
	(5) Personalul preluat de la fostele CRSC, în condiţiile prevăzute la alin. (4), precum şi cel din cadrul Direcţiei este supus unei evaluări de integritate, care constituie cerinţă specifică ocupării posturilor din cadrul Gărzilor şi al Direcţiei, sub sancţiunea eliberării din funcţia publică sau încetării raportului de muncă, după caz.
(6) Personalul din cadrul Gărzilor şi al Direcţiei este supus anual evaluării de integritate prevăzute la alin.(5), cu aprobarea conducătorului autorităţii publice centrale care răspunde de silvicultură.
(7) Dobândirea calităţii de personal al Gărzilor şi al Direcţiei presupune acordul implicit al acestuia pentru evaluarea de integritate.
(8) Formarea profesională continuă este obligatorie pentru întreg personalul angajat în cadrul Gărzilor şi al Direcţiei.
(9) Autoritatea publică centrală care răspunde de silvicultură va elabora, în termen de 6 luni de la intrarea în vigoare a legii de aprobare a prezentei ordonanţe de urgenţă, sistemul naţional de formare profesională continuă pentru pregătirea, formarea, perfecţionarea şi evaluarea personalului din silvicultură, care se aprobă prin ordin al conducătorului autorităţii publice centrale care răspunde de silvicultură.

	3. Alineatele (5)-(9) ale articolului 6 se abrogă.
	__
	

	8. 
	Art.7. - (1) Ocuparea posturilor din cadrul Gărzilor şi al Direcţiei se face numai cu promovarea evaluării de integritate prevăzute la art. 6 alin. (5) şi (6).

(2) Procedura de organizare şi desfăşurare a evaluării de integritate pentru ocuparea posturilor din cadrul Gărzilor şi al Direcţiei, precum şi pentru personalul angajat din cadrul acestora se stabileşte prin hotărârea Guvernului prevăzută la art. 1 alin. (2).
	4. Articolul 7 se abrogă. 
	__
	

	9. 
	Art.8

(2) Numărul minim al mijloacelor de transport necesar realizării atribuţiilor Gărzilor şi a Direcţiei este de 250.
	5. Alineatul (2) al articolului 8 va avea următorul cuprins:

"(2) Numărul mijloacelor de transport necesar realizării atribuţiilor Gărzilor se stabileşte prin hotărâre a Guvernului."


	__
	

	10. 
	__
	Art. II. - În termen de 30 de zile de la data intrării în vigoare a prezentei ordonanţe de urgenţă, Ministerul Mediului, Apelor şi Pădurilor va supune spre aprobare Guvernului proiectul de hotărâre pentru modificarea Hotărârii Guvernului nr.743/2015 privind organizarea şi funcţionarea Gărzilor forestiere, publicată în Monitorul Oficial al României, Partea I, nr. 709 din 22 septembrie 2015, cu modificările ulterioare, corespunzător modificărilor aduse prin prezenta ordonanţă de urgenţă.

	__

